
     REPUBLIKA HRVATSKA
     TRGOVAČKI SUD U OSIJEKU
                                                                      



U   I M E   R E P U B L I K E   H R V A T S K E 
R J E Š E N J E

	
Trgovački sud u Osijeku, po stečajnom sucu Jadranki Herman, povodom zahtijeva  FINANCIJSKE AGENCIJE  Regionalni centar Osijek, Podružnica Osijek, Lorenza Jegera 3, OIB 8582130368, za provedbu skraćenog stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953,  dana 12. prosinca 2017. 
	 

r i j e š i o   j e
	

I 	ODBACUJE se zahtjev Financijske agencije Regionalni centar Osijek Podružnica Osijek, od 3. travnja 2017. godine, za provedbu skraćenog stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953.

II 	ODBACUJE se prijedlog Agencije za osiguranje radničkih potraživanja u slučaju stečaja poslodavca, Zagreb, Frankopanska 11, od 18. travnja 2017. godine, za otvaranje stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953.

III	ODBACUJE se prijedlog RH za tražbinu Ministarstva financija Područni ured Slavonija i Baranja zastupa ju ŽDO Osijek,  od 27. travnja 2017. godine, za otvaranje stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953. 


Obrazloženje


Financijska agencija podnijela je ovom sudu dana 3. travnja 2017. godine, na temelju odredbe članka 429. stav 1. Stečajnog zakona  (Narodne novine 71/15), zahtjev za provedbu skraćenog stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953.

	U prijedlogu navodi da na dan 30. ožujak 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 58.073,98 kn, u koji iznos je uračunata i kamata i naknada FINE za provedbe ovrhe na novčanim sredstvima dužnika. Nadalje navodi da dužnik nema zaposlenih radnika. 

	Dostavlja popis računa i oročenih novčanih sredstava dužnika na dan 30. ožujak 2017. godine.

Dana 6. travnja 2017. godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-461/17-4  objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 

Podneskom zaprimljenim, kod ovog suda dana 18. travnja 2017. godine, vjerovnik Agencija za osiguranje radničkih potraživanja u slučaju stečaja poslodavca Zagreb,  podnio je prijedlog za otvaranje stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953, uz koji prijedlog je dostavio dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.

Podneskom zaprimljenim, kod ovog suda dana 27. travnja 2017. godine, Republika Hrvatska za tražbinu Ministarstva financija Područni ured Slavonija i Baranja, zastupana po ŽDO Osijek podnijela je prijedlog za otvaranje stečajnog postupka nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.

Uvidom u stečajni upisnik Trgovačkog suda u Osijeku utvrđeno je da se kod ovog suda pod poslovnim brojem St-357/17 vodio redovni stečajni postupak nad dužnikom po prijedlogu dužnika, koji prijedlog za otvaranje stečajnog postupka je podnesen 20. veljače 2017. godine.

Uvidom u predmet koji se kod ovog suda vodio pod poslovnim brojem St-357/17 utvrđeno je da je rješenjem ovog suda poslovni broj St-357/17-10 od 20. studenog 2017. otvoren i istovremeno zaključen stečajni postupak nad dužnikom ORGANIZACIJA ZA GRAĐANSKE INICIJATIVE, Kralja Petra Svačića 36, Osijek, Registarski broj: 14000953,  rješenje pravomoćno 7. prosinac 2017. godine. Istim rješenjem imenovan je stečajni upravitelj u osobi Ivan Perković dipl. oec. iz Josipovca.

Slijedom navedenog valjalo je riješiti kao u izreci ovog rješenja, ovo stoga, što je stečajni postupak generalne ovrhe koji se vodi nad ukupnom imovinom stečajnog dužnika, a 

stečajnom zaplijenom obuhvaćena je cjelokupna dužnikova imovina, zbog čega nad jednim stečajnim dužnikom (nad imovinom) nije moguće voditi više istovremenih insolvencijskih postupaka.


                                               U Osijeku 12. prosinac 2017. 

 
Zapisničar:      
Maja Kocijan

                                                                                  		    STEČAJNI SUDAC
								       Jadranka Herman



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Podnositelj zahtjeva - FINA Regionalni centar Osijek Podružnica Osijek
1. Predlagatelj – Agencija za osiguranje radničkih potraživanja u slučaju stečaja poslodavca Zagreb, Frankopanska 11
1. Predlagatelj – RH MF Područni ured Slavonije i Baranje po ŽDO Osijek
1. Dužnik  - ORGANIZACIJA ZA GRAĐANSKE INICIJATIVE Osijek po stečajnom upravitelju Ivanu Perković 
1. e-glasna ploča suda 
1. Riješeno odbacivanjem
1. kal. 12/12

